CELEX: 52017PC0399
Language: sl
Date: 2017-07-27
Title: Predlog SKLEP SVETA o stališču, ki se sprejme v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov

EVROPSKA KOMISIJA
            Bruselj, 27.7.2017
            COM(2017) 399 final
            2017/0177(NLE)
            Predlog
            SKLEP SVETA
            o stališču, ki se sprejme v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov 
            
               
         
         
            
               OBRAZLOŽITVENI MEMORANDUM
            
            
               1.Predmet predloga
            
            
               Ta predlog zadeva sklep o določitvi stališča, ki se sprejme v imenu Unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s predvidenim sprejetjem sklepa o izdelavi seznama arbitrov.
            
            
               2.Ozadje predloga
            
            
               2.1.Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
            
            
               Cilj Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) je prispevati k zmanjšanju in končnemu izkoreninjenju revščine z vzpostavitvijo trgovinskega partnerstva, skladnega s ciljem trajnostnega razvoja, razvojnimi cilji tisočletja in Sporazumom iz Cotonouja.
            
            
               Sporazum je bil podpisan 15. oktobra 2008 in se začasno uporablja od 29. decembra 2008.
            
            
               2.2.Skupni svet CARIFORUM-EU
            
            
               Skupni svet CARIFORUM-EU je praviloma pristojen za delovanje in izvajanje tega sporazuma ter spremlja izpolnjevanje njegovih ciljev. Sestaja se na ministrski ravni v rednih časovnih presledkih, ki niso daljši od dveh let. Z namenom doseganja ciljev tega sporazuma je pooblaščen za odločanje v zvezi z vsemi vprašanji, ki jih zajema Sporazum. Sprejete odločitve so zavezujoče za pogodbenice in države podpisnice CARIFORUMA, ki sprejmejo vse potrebne ukrepe za njihovo izvrševanje v skladu z notranjimi pravili vsake od pogodbenic in držav podpisnic CARIFORUMA.
            
            
               2.3.Predvideni akt Skupnega sveta CARIFORUM-EU 
            
            
               Skupni svet CARIFORUM-EU naj bi 17. novembra 2017 na svojem četrtem zasedanju sprejel sklep o izdelavi seznama arbitrov, predvidenega v členu 221(1) Sporazuma (v nadaljnjem besedilu: predvideni akt).
            
            
               Namen predvidenega akta je izdelati seznam petnajstih posameznikov, ki imajo strokovno znanje ali izkušnje iz prava in mednarodne trgovine in ki so pripravljeni opravljati funkcijo arbitra, kakor je predvideno v členu 221(1) Sporazuma. Ta ukrep je potreben za izvajanje določb o reševanju sporov iz Sporazuma.
            
            
               Predvideni akt postane zavezujoč za pogodbenice v skladu s členom 221 Sporazuma, ki določa: „Odbor CARIFORUM-EU za trgovino in razvoj najkasneje tri mesece po začetku začasne uporabe tega sporazuma izdela seznam petnajstih (15) posameznikov, ki so pripravljeni in sposobni opravljati funkcijo arbitra. Vsaka od pogodbenic izbere pet posameznikov, ki bodo opravljali funkcijo arbitra. Pogodbenici se prav tako dogovorita o petih posameznikih, ki niso državljani nobene od pogodbenic in ki bodo opravljali funkcijo predsednika arbitražnega senata. Odbor CARIFORUM-EU za trgovino in razvoj bo skrbel, da se bo seznam vedno vodil na tej ravni.“
            
            
               3.Stališče, ki se sprejme v imenu Unije
            
            
               V členu 221(1) Sporazuma je predvidena izdelava seznama petnajstih posameznikov, ki imajo strokovno znanje ali izkušnje iz prava in mednarodne trgovine in ki so pripravljeni opravljati funkcijo arbitra. Vsaka pogodbenica je izbrala pet posameznikov, pogodbenici pa sta se tudi dogovorili o petih posameznikih, ki niso državljani nobene od pogodbenic in ki opravljajo funkcijo predsednika arbitražnega senata.
            
            
               Priloga priloženega osnutka sklepa Sveta in seznam arbitrov sta bila dogovorjena z državami CARIFORUM na šestem zasedanju Odbora za trgovino in razvoj, ki je potekalo 25. novembra 2016 na Jamajki.
            
            
               Cilj predlaganega stališča, ki se sprejme v imenu Unije, je, da bi predvideni akt postal zavezujoč.
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) določa sprejetje sklepov o „določitvi stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               4.1.2.Uporaba v obravnavanem primeru
            
            
               Skupni svet CARIFORUM-EU je organ, ustanovljen s Sporazumom.
            
            
               Akt, h katerega sprejetju je pozvan Skupni svet CARIFORUM-EU, je akt s pravnimi učinki. Predvideni akt bo postal zavezujoč v okviru mednarodnega prava v skladu s členom 221 Sporazuma.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga sklepa v skladu s členom 218(9) PDEU je odvisna predvsem od cilja in vsebine predvidenega akta, v zvezi s katerim se sprejme stališče v imenu Unije. 
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani sklep je zato člen 207 PDEU.
            
            
               4.3.Sklep
            
            
               Pravna podlaga za predlagani sklep bi moral biti člen 207 v povezavi s členom 218(9) PDEU.
            
            
               2017/0177 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov 
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
                  1
                (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.
            
            
               (2)Skupni svet CARIFORUM-EU naj bi na svojem četrtem zasedanju 17. novembra 2017 sprejel sklep o izdelavi seznama arbitrov.
            
            
               (3)Primerno je, da se določi stališče, ki se v imenu Unije sprejme v Skupnem svetu CARIFORUM-EU, saj bo sklep zavezujoč za Unijo.
            
            
               (4)Priloženi predlog sklepa Sveta je pravni instrument za izdelavo seznama petnajstih posameznikov, ki imajo strokovno znanje ali izkušnje iz prava in mednarodne trgovine in ki so pripravljeni opravljati funkcijo arbitra, kakor je predvideno v členu 221(1) Sporazuma. Potreben je za izvajanje določb o reševanju sporov iz Sporazuma.
            
            
               (5)V Skupnem svetu CARIFORUM-EU Unijo zastopa Komisija v skladu s členom 17(1) PEU. Države članice podprejo stališče Unije v skladu s členom 4(3) PEU –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se sprejme v imenu Unije na četrtem srečanju Skupnega sveta CARIFORUM-EU dne 17. novembra 2017, temelji na osnutku sklepa Skupnega sveta CARIFORUM-EU, ki je priložen temu sklepu.
            
            
               Člen 2
            
            
               Ta sklep je naslovljen na Komisijo in države članice.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 289, 30.10.2008, str. 3.
               
            
      
    ---documentbreak--- 
      
         
               EVROPSKA KOMISIJA
            Bruselj, 27.7.2017
            COM(2017) 399 final
            PRILOGA
            k
            predlogu sklepa Sveta
            o stališču, ki se sprejme v imenu Evropske unije v Skupnem svetu CARIFORUM-EU na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov
            
               
         
         
            
               PRILOGA
            
            
               OSNUTEK
            
            
               SKLEP št. …/2017 SKUPNEGA SVETA CARIFORUM-EU
            
            
               z dne ...
            
            
               ustanovljenega s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi z izdelavo seznama arbitrov
            
            
               SKUPNI SVET CARIFORUM-EU JE –
            
            
               ob upoštevanju Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) ter zlasti člena 221(1) Sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Pogodbenice sprejmejo seznam petnajstih arbitrov iz člena 221(1), ki je priložen temu sklepu.
            
            
               Člen 2
            
            
               Odbor za trgovino in razvoj CARIFORUM-EU lahko spremeni seznam arbitrov, ki je priložen temu sklepu.
            
            
               Člen 3
            
            
               Ta sklep začne veljati …
            
            
               V/na …
            
            
                     
                        Za države CARIFORUMA
                     
                  
                  
                     
                        Za pogodbenico EU
                     
                  
               
               PRILOGA
            
            
               Seznam arbitrov (člen 221(1))
            
            
               Arbitri, ki so jih izbrale države CARIFORUMA:
            
         
         
            
               Tracy BENN ROBERTS – Antigva in Barbuda
            
            
               Nicole FOSTER – Barbados
            
            
               Bertha COOPER ROSSEAU – Bahami
            
            
               Michelle A. BROWN – Jamajka
            
            
               Fabiola MEDINA GARNES – Dominikanska republika
            
            
               Arbitri, ki jih je izbrala EU:
            
            
               Jacques BOURGEOIS – Belgija
            
            
               Claus Dieter EHLERMANN – Nemčija
            
            
               Pieter Jan KUIJPER – Nizozemska
            
            
               Giorgio SACERDOTI – Italija
            
            
               Ramon TORRENT – Španija
            
            
               Arbitri, ki so jih pogodbenice izbrale skupaj:
            
            
               Frederick ABBOTT – Združene države Amerike
            
            
               James BACCHUS – Združene države Amerike
            
            
               Armand DE MESTRAL – Kanada
            
            
               Claudia OROZCO – Kolumbija
            
            
               Helge SELAND – Norveška